रेल मंत्री बोले- नया कलर तिरंगे से प्रेरित; नई ट्रेन में 25 बदलाव भी किए गए
Vande Bharat Express Train New Look. देश में फिलहाल 25 वंदे भारत ट्रेन चल रही हैं। 2 ट्रेन रिजर्व में रखी हुई हैं। इनके बाद आने वाली 28वीं ट्रेन को केसरिया रंग दिया दिया गया है। यह ट्रेन अभी चेन्नई के इंटीग्रल कोच फैक्ट्री में रखी हुई है
रेलवे ने वंदे भारत एक्सप्रेस ट्रेन का रंग बदल दिया है। ब्लू की जगह अब से केसरिया रंग होगा। रेल मंत्री अश्विनी वैष्णव ने कहा है कि नया रंग तिरंगे से प्रेरित है। इसके अलावा वंदे भारत ट्रेन में सुविधा के हिसाब से 25 छोटे-छोटे बदलाव भी किए गए हैं। यात्रियों और एक्सपर्ट्स ने इसके लिए सुझाव दिए थे।
देशभर में अभी 25 वंदे भारत एक्सप्रेस ट्रेनें चल रही हैं। 2 ट्रेनों को रिजर्व में रखा गया है। 28वीं ट्रेन को ट्रायल बेसिस पर केसरिया रंग दिया गया है। यह ट्रेन अभी चेन्नई के इंटीग्रल कोच फैक्ट्री में रखी हुई है। इसी फैक्ट्री में सभी वंदे भारत एक्सप्रेस ट्रेनों को बनाया जाता है।
अश्विनी वैष्णव ने शनिवार को फैक्ट्री का इंस्पेक्शन किया। उन्होंने दक्षिणी रेलवे के सुरक्षा उपायों की समीक्षा भी की।
रेल मंत्री बोले- फीडबैक के हिसाब से किए गए बदलाव
रेल मंत्री ने कहा कि ये मेक इन इंडिया का कॉन्सेप्ट है। यह हमारे देश के इंजीनियर और टेक्नीशियन्स द्वारा डिजाइन की गई है। हमने वंदे भारत ट्रेनों में फील्ड यूनिट्स से मिल रहे फीडबैक के हिसाब से बदलाव किए हैं।
अश्विनी वैष्णव ने शनिवार को एक नए सेफ्टी फीचर ‘एंटी क्लांइबिंग डिवाइस’ का भी इंस्पेक्शन किया। इस फीचर के होने से एक्सीडेंट होने की स्थिति में ट्रेन एक-दूसरे के ऊपर नहीं चढ़ेंगी। उन्होंने बताया कि सभी वंदे भारत और दूसरी ट्रेनों में भी ये स्टैंडर्ड फीचर रहेंगे।
आगे पढ़ने से पहले इस पोल में शामिल होकर अपनी राय दें...
वंदे भारत में होने वाले कुछ अहम बदलाव
जनरल कोच को भी एडवांस बनाया जा रहा
अश्विनी वैष्णव ने बताया कि रेलवे बिना रिजर्वेशन वाले पैसेंजर्स के लिए भी एडवांस्ड फीचर वाले कोच बनाने पर काम कर रहा है। इससे कम कमाई वाले लोग भी अच्छी क्वालिटी और कंफर्ट वाली सुरक्षित ट्रेनों में सफर कर पाएंगे।
वंदे भारत ट्रेन से जुड़ी ये खबर भी पढ़ें...
वंदे भारत AC चेयरकार और एग्जीक्यूटिव क्लास का किराया 25% तक घटेगा
रेलवे बोर्ड ने वंदे भारत समेत सभी ट्रेनों के AC चेयर कार और एग्जीक्यूटिव क्लास के किराए में 25% तक की कटौती करने का ऐलान किया है। यह रियायती दरें केवल उन ट्रेनों के किराए पर लागू होंगी जिनमें पिछले 30 दिनों के दौरान 50% सीटें ही भर पाई थीं। पूरी खबर पढ़ें...
वंदे भारत के क्रिएटर सुधांशु मणि बोले- जानवरों से टकराकर आगे का हिस्सा टूट जाए जानबूझकर बनाई ऐसी ट्रेन
वंदे भारत एक्सप्रेस के क्रिएटर हैं सुधांशु मणि। उन्होंने बताया कि बाकी ट्रेनों के आगे लोहे का एक काऊ कैचर लगा होता है। जो पटरी पर आए जानवर या इंसान को फोर्स से कुचल देता है। इससे कई बार ट्रेन के अंदर बैठे यात्रियों को खतरा हो सकता है। इसलिए, वंदे भारत के आगे का शेप ऐसे डिजाइन किया गया है कि सामने आए जानवर को उठाकर साइड में पटक दे। पूरी खबर पढ़ें...